Samir Səmədov

Səmədov Samir Səməd oğlu — azərbaycanlı balet rəqqası, xoreoqraf, pedaqoq, sənətşünaslıq üzrə fəlsəfə doktoru, Azərbaycan Respublikasının Əməkdar artisti (2008).

 Həyatı 
Samir Səmədov 23 yanvar 1979-cu ildə Bakı şəhərində anadan olmuşdur.  
1988-ci ildə Bakı Xoreoqrafiya Məktəbinin klassik rəqs şöbəsinə qəbul olunmuşdur. Rəqs üzrə ilk müəllimləri — Azərbaycan Respublikasının Əməkdar artisti **Olqa Arifulina** və Əməkdar müəllim **Gülbacı-Roza Hacıyeva** olmuşdur.  

 Təhsili 
1997-ci ildə Azərbaycan Dövlət Mədəniyyət və İncəsənət Universitetinin musiqişünaslıq bölümünün xoreoqrafiya sənəti kafedrasına qəbul olunmuş, 2002-ci ildə həmin universitetin magistraturasına daxil olmuşdur.  
2008-ci ildə “SSRİ Xalq artisti, professor Leyla Vəkilovanın klassik rəqs məktəbinin səciyyəvi xüsusiyyətləri” mövzusunda dissertasiya müdafiə etmiş və sənətşünaslıq üzrə fəlsəfə doktoru elmi dərəcəsini almışdır.

Təhsil aldığı illərdə bir çox beynəlxalq festivallarda iştirak etmişdir:
 II Beynəlxalq Uşaq Teatrları Festivalı — Antalya, Türkiyə (1992)
 Beynəlxalq Müasir Xoreoqrafiya Festivalı — Vitebsk, Belarus (1993)
 Beynəlxalq Gənclər Festivalı — Aberdin, Şotlandiya (1995)
 17-ci Beynəlxalq Kinofestival — Nant, Fransa (1995)

1996-cı ildə Bakı Xoreoqrafiya Məktəbini SSRİ Xalq artisti, professor Leyla Vəkilovanın sinfini bitirmişdir.

 Yaradıcılığı 
1995-ci ildə Azərbaycan Dövlət Akademik Opera və Balet Teatrının balet truppasına qəbul olunmuşdur. Onun pedaqoq-repetitorları Azərbaycanın Xalq artistləri Çimnaz Babayeva və Rəfiqə Axundova olmuşlar.  
1995–2023-cü illərdə teatrın premyer-solisti, xoreoqrafı və pedaqoq-repetitoru kimi fəaliyyət göstərmişdir.

 Yaratdığı obrazlar 
 Pyotr Çaykovski — Qu gölü, Rotbart  
 Pyotr Çaykovski — Şelkunçik, Drosselmeyer  
 Nikolay Rimski-Korsakov — Şəhrizad, Qızıl qul  
 Qara Qarayev — Yeddi gözəl, Bəhram şah  
 Polad Bülbüloğlu — Eşq və Ölüm, Ölüm  
 Fikrət Əmirov — Min bir gecə, Simurq quşu və Cəfər  
 Xəyyam Mirzəzadə — Ağ və qara, solo  
 Aqşin Əlizadə — Qafqaza səyahət, Dərviş  
 Firəngiz Əlizadə — İntizar, Dərviş  
 Tofiq Bakıxanov — Xeyir və Şər, Şər

 Konsert proqramlarında ifalar 
Mugam (Nazim Əliverdibəyov), Şur (Fikrət Əmirov), Bayaderka (L. Minkus), Korsar (A. Adan), Klassik Pa de de (P. Çaykovski / J. Balançin), Faust (İ.S. Bax / M. Bejar), Ortada (Tom Uilyams / Forsayt) və digərləri.

 Pedaqoji fəaliyyəti 
2005–2011-ci illərdə Bakı Xoreoqrafiya Məktəbində klassik rəqs müəllimi kimi çalışmışdır.

 Fəxri adlar 
 17 sentyabr 2008 — Azərbaycan Respublikasının Əməkdar artisti
 15 sentyabr 2023 — Brüssel Beynəlxalq Xoreoqrafiya Akademiyasının professor-akademik fəxri adları

 Müəllif tamaşaları və xoreoqrafik miniatürlər 
Dyuk Ellington – Fokstrot  
Erik Sati – Əbədi busə  
Sergey Raxmaninov – Vokaliz  
Vinçenso Bellini – Məzəli pa de de  
Alessandro Marçello – Yarpaqlar, Əbədi duet  
Xerardo Rodriges – Kumparsita  
Yaşar Akpəncə – Darbuka, Simurq  
Frans Legar – Serenada, Qızıl və Gümüş valsı  
Antonin Dvorjak – Praqa valsları  
Əşrəf Abbasov – Qaraca qız  
Adolf Adan – Korsar  
və digər 1 və 2 pərdəli baletlər.

 Filmoqrafiyası 
Samir Səmədov Azərbaycan balet sənətinin qorunması və təbliği məqsədilə sənədli filmlərin ideya müəllifi və rejissorudur:
 Qanadlı xatirələr. Leyla Vəkilova (2018)
 Əbədi duet. Çimnaz Babayeva və Vladimir Pletnyov (2022)
 Primanın irsi. Qəmər Almaszadə (2023)
 VƏKİLOVA (2024)
 Ustad dərsi. Xumar Zülfüqarova (2024)
 Mərcanın taleyi. Lyudmila Pavliy (2024)
 Ruhun poeziyası – musiqili-poeziya filmi (2025)

 Hazırkı fəaliyyəti 
2024-cü ilin aprelindən Azərbaycan Dövlət Televiziya və Radio Qapalı Səhmdar Cəmiyyətinin (AzTV) fəxri premyer-solisti və xoreoqrafı kimi fəaliyyət göstərir.

 Həmçinin bax 
 Azərbaycan Dövlət Akademik Opera və Balet Teatrı
 Azərbaycan baleti

 İstinadlar